b'\n_START_ARTICLE_\nSuperkri\xc5\xbearjenje\n_START_PARAGRAPH_\nSuperkri\xc5\xbearjenje (ang. Supercruise) je tehnologija pri reaktivnih letalih, ki omogo\xc4\x8da nadzvo\xc4\x8den let brez uporabe dodatnega zgorevanja. Veliko lovskih letal trenutno v uporabi lahko leti nadzvo\xc4\x8dno samo z uporabo dodatnega zgorevanja. Dodatno zgorevanje porabi zelo velike koli\xc4\x8dine goriva, zato so lovska letala omejena le na kratke nadzvo\xc4\x8dne lete._NEWLINE_Superkri\xc5\xbearjenje ni omejeno samo na lovska letala, obstajajo tudi potni\xc5\xa1ka letala s superkri\xc5\xbearjenjem, kot so Concorde in Tu-144, ter strate\xc5\xa1ki bombnik Tu-160. Concorde je pre\xc5\xbeivel ve\xc4\x8d \xc4\x8dasa v superkri\xc5\xbearjenju kot vsa druga skupaj._NEWLINE_Lovci 5. generacije imajo po navadi mo\xc5\xbenost superkri\xc5\xbearjenja. Vendar je treba poudariti, da tudi, \xc4\x8de letijo nadzvo\xc4\x8dno brez dodatnega zgorevanja, je poraba \xc5\xa1e vedno ve\xc4\x8dja kot \xc4\x8de bi leteli podzvo\xc4\x8dno.'